paragraph_text: Srpska odbojkaška reprezentacija predstavlja državu Srbiju u odbojci. Jedna je od najuspješnijih svjetskih reprezentacija u ovom sportu. Višestruki su osvajači odličja na velikim sportskim natjecanjima. Najveći uspjeh ostvarili su na Olimpijskim igrama u Sydneyu 2000. godine kada su postali olimpijskim prvacima. Osim toga zlata, imaju i dvije zlatne medalje s europskih prvenstava u Češkoj 2001. godine i Austriji/Češkoj 2011. godine. Bili su 5. reprezentacija svijeta po FIVB-inom renkingu 2011. FIVB smatra Srbiju nasljednicom rezultata SFR Jugoslavije, SR Jugoslavije te Srbije i Crne Gore.